**NÁRODNÁ RADA SLOVENSKEJ REPUBLIKY**

 **VIII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-223/2022

**1287a**

### Spoločná správa

**výborov Národnej rady Slovenskej republiky o výsledku prerokovania zákona zo 4. októbra 2022 o profesionálnych náhradných rodičoch a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1287)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila zákon zo 4. októbra 2022 o profesionálnych náhradných rodičoch a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1287)**.

Vo svojom rozhodnutí č. 4896-2022-KPSR z 25. októbra 2022 uviedla dôvody na vrátenie zákona a v časti III navrhla, aby Národná rada Slovenskej republiky pri opätovnom prerokovaní schválila zákon so zmenou:

V čl. I schváleného zákona v § 8 ods. 3 sa vypúšťajú písmená b) a c).

Doterajšie písmeno d) sa označuje ako písmeno b).

**II.**

Predseda Národnej rady Slovenskej republiky rozhodnutím č. 1342 z 25. októbra 2022 pridelil predmetný vrátený zákon na prerokovanie:

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre sociálne veci, ktorý určil aj ako gestorský výbor.

**III.**

Výbory Národnej rady Slovenskej republiky prerokovali predmetný vrátený zákon a k návrhu prezidentky Slovenskej republiky zaujali tieto stanoviská:

 **Ústavnoprávny výbor** **Národnej rady Slovenskej republiky prerokoval** zákon vrátený prezidentkou Slovenskej republiky dňa 9. novembra 2022 **a neprijal uznesenie,** keďže návrh uznesenia **nezískal súhlas nadpolovičnej väčšiny všetkých poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl. 84 ods. 3 Ústavy Slovenskej republiky.

 **Výbor Národnej rady Slovenskej republiky pre sociálne veci prerokoval** zákon vrátený prezidentkou Slovenskej republiky dňa 9. novembra 2022 **a neprijal uznesenie,** keďže návrh uznesenia **nezískal súhlas nadpolovičnej väčšiny všetkých poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl. 84 ods. 3 Ústavy Slovenskej republiky.

**IV.**

**Gestorský výbor neprijal žiadne odporúčanie** pre Národnú radu Slovenskej republiky podľa § 90 ods. 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vo vzťahu k **hlasovaniu**:

1. **o pripomienke** prezidentky Slovenskej republiky uvedenej v I. časti tejto spoločnej správy;
2. **o zákone** zo 4. októbra 2022, vrátenom prezidentkou Slovenskej republiky na opätovné prerokovanie Národnou radou Slovenskej republiky **(tlač 1287)**, **ako o celku**.

**V.**

Predmetná **spoločná správa výborov** Národnej rady Slovenskej republiky o prerokovaní zákona zo 4. októbra 2022 o profesionálnych náhradných rodičoch a o zmene a doplnení niektorých zákonov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1287) bola schválená** uznesením gestorského výboru č. 237 z  9. novembra 2022.

Výbor určil predsedu výboru **Vladimíra Ledeckého** za spoločného spravodajcu výborov. Súčasne ho poveril podľa § 80 ods. 2 zákona o rokovacom poriadku Národnej rady Slovenskej republiky informovať Národnú radu Slovenskej republiky o výsledku rokovania výborov.

**Bratislava 9. novembra 2022**

**Vladimír Ledecký v.r**

**predseda výboru**